《三月晦日即席和章师侍郎》
明代·沈继祖

玉帐清无一点尘，浃旬休暇乐延宾。
二天共醉千钟酒，三月惟余一日春。
风急鸟雏犹唤友，雨晴燕子也留人。
骊珠八七盈怀袖，归去行囊喜不贫。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。